་ག་ག་ན་ཁཾ་སྭཱ་ཧཱ། ནམ་མཁའ་མཛོད་ཀྱི་ཕྱག་རྒྱ་སྔགས། །ཏིང་
འཛིན་བདེན་པས་གཏོར་རྫས་རྣམས། །བསྐལ་པའི་བར་དུ་ཟད་མི་
ཤེས། །རྒྱ་ཆེན་ནམ་མཁའ་གང་གྱུར་ཅིག །བདག་ཉིད་བཅོམ་ལྡན་
བདུད་རྩི་འཁྱིལ། །ཕྱག་རྒྱའི་ཡི་གེ་ཧྲཱིཿདམར་ལས། །འོད་འཕྲོས་
91

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
གཏོར་རྫས་ཡེ་ཤེས་ཀྱི། །བདུད་རྩི་ཆེན་པོའི་རང་བཞིན་གྱུར། །མཐེ་བོང་
བསྣོལ། སོར་མོ་གདེངས་པ་ཁའི་ཐད་བཞག་ཅིང་། ཨོཾ་བཛྲ་ཨ་མྲྀ་ཏ་ཀུཎྚ་ལཱི་ཧ་ན་ཧ་
ན་ཧཱུྃ་ཕཊ། བདུད་རྩི་ཐབས་སྦྱོར་ཕྱག་རྒྱ་སྔགས། །ཏིང་འཛིན་བདེན་
པས་གཏོར་རྫས་རྣམས། །བདུད་རྩི་ཡེ་ཤེས་ལྔ་ཡི་དངོས། །འཆི་སོས་
དུག་ལྔའི་སྨན་གྱུར་ཅིག །བདག་ཉིད་བཅོམ་ལྡན་རིན་ཆེན་འབྱུང་། །
ཕྱག་རྒྱའི་ཡི་གེ་ཏྲཾ་སེར་ལས། །འོད་འཕྲོས་གཏོར་རྫས་འདོད་ཡོན་ལྔ། །
སོ་སོའི་མོས་པ་ཇི་བཞིན་གྱུར། །ཁུ་ཚུར་གཡོན་སྙིང་ཁར། གཡས་མཛུབ་མོ་རྫས་ལ་
གཏོད། ན་མཿ སརྦ་ཏ་ཐཱ་ག་ཏ་ཨ་བ་ལོ་ཀི་ཏེ་ཨོཾ་སམྦྷ་ར་སམྦྷ་ར་ཧཱུཾ། རྒྱ་
ཆེན་ཤུགས་ལྡན་ཕྱག་རྒྱའི་སྔགས། །ཏིང་འཛིན་ལྡན་པས་གཏོར་རྫས་
རྣམས། །དབང་པོའི་སྤྱོད་ཡུལ་ཚིམ་བྱེད་པའི། །འདོད་ཡོན་སྣ་ཚོགས་
ཆར་འབེབས་ཤོག །བདག་ཉིད་བཅོམ་ལྡན་དོན་ཡོད་གྲུབ། །ཕྱག་རྒྱའི་
ཡི་གེ་ཧ་ལྗང་ལས། །འོད་འཕྲོས་མཆོག་དམན་སྐལ་བ་བཞིན། །འཐབ་
རྩོད་མེད་པར་ཐོབ་པར་གྱུར། །གཡས་ཁུ་ཚུར་སྙིང་ཁར། གཡོན་མཆོག་སྦྱིན། ཨོཾ་
ཛྙཱ་ན་ཨ་བ་ལོ་ཀི་ཏེ་ན་མཿ༔ ས་མནྟ་སྥ་ར་ཎ་རསྨི་བྷ་བ་ས་མ་ཡ་མ་ཧཱ་མ་ཎི་
དུ་རུ་དུ་རུ་ཧྲི་ད་ཡ་ཛྭ་ལ་ནི་ཧཱུཾ། ཡེ་ཤེས་སྐར་མདའི་ཕྱག་རྒྱའི་སྔགས། །
ཏིང་འཛིན་བདེན་པས་མགྲོན་རྣམས་ཀུན། །ཕམ་རྒྱལ་འཁྲུགས་རྩོད་
མེད་པར་ཐོབ། །དགྱེས་ཤིང་རེ་བ་གང་གྱུར་ཅིག །བདག་ཉིད་བཅོམ་
92

འོད་གསལ་སྙིང་གི་ཐིག་ལེ་ལས་གུ་རུ་རྡོ་རྗེ་གྲོ་ལོད་ཀྱི་སྒྲུབ་སྐོར།
ལྡན་རྡོ་རྗེ་འཛིན། །ཕྱག་རྒྱའི་ཡི་གེ་ཛཿདམར་ལས། །འོད་འཕྲོས་
མགྲོན་རྣམས་དབང་དུ་འདུས། །ཕྲིན་ལས་གང་འདོད་སྒྲུབ་པར་གྱུར། །
སོར་མོ་ནང་བསྣོལ་མཐེ་བོང་སྒྲེང་བ་སྤྱི་བོར་བསྐོར། ན་མཿ ས་མནྟ་བུདྡྷ་ནཱཾ་གྲ་ཧེ་ཤྭ་ར་
པྲ་བྷ་ཛོ་ཏི་ནི་མ་ཧཱ་ས་མ་ཡ་སྭཱ་ཧཱ། དབང་སྒྱུར་འཁོར་ལོའི་ཕྱག་རྒྱའི་སྔགས། །
ཏིང་འཛིན་ལྡན་པས་མགྲོན་རིགས་ཀུན། །བདག་གིས་དབང་འདུས་གང་
བཅོལ་ལས། །སྒྲུབ་པའི་སྡོང་གྲོགས་མཛད་གྱུར་ཅིག །ཅེས་སྔགས་དྲུག་ཕྱག་
དྲུག་གིས་སྦྱང་སྤེལ་བསྒྱུར་ཐོབ་ཚིམ་དབང་དུ་བྱེད་པའི་ནུས་ལྡན་བྱ། དེ་ནས་མགྲོན་བསྡུ་བ་ནི།
ཧྲཱིཿ༔ ངང་ཉིད་དབྱིངས་ལས་རང་སྣང་བའི༔ སོགས་ནས། སྲིད་པའི་
མདོས་ལ་ད་ཚུར་ཤོག༔ བར་གཞུང་ལྟར་རྗེས། བདེན་པས་འགུགས་པ་ནི། ལྕགས་
ཀྱུའི་ཕྱག་རྒྱ་བཅའ་ལ། ཀུན་མཁྱེན་འཇིགས་མེད་གླིང་པའི་གསུང་། ན་མོ་དྲིན་ཆེན་རྩ་བ་
དང་བརྒྱུད་པར་བཅས་པའི་དཔལ་ལྡན་བླ་མ་དམ་པ་རྣམས་ཀྱི་བཀའ་
བདེན་པ་དང་། སངས་རྒྱས་ཀྱི་བཀའ་བདེན་པ་དང་། ཆོས་ཀྱི༴ དགེ་
འདུན་གྱི༴ གསང་སྔགས་དང་རིག་སྔགས་དང་གཟུངས་སྔག་དང་
སྙིང་པོ་དང་ཕྱག་རྒྱ་དང་ཏིང་ངེ་འཛིན་གྱི་བདེན་པ་དང་། བདེན་པ་ཆེན་
པོའི་བྱིན་རླབས་ཀྱིས་རྣལ་འབྱོར་པ་དཔོན་སློབ་ཡོན་མཆོད་འཁོར་དང་
བཅས་པ་ལ་གནོད་ཅིང་འཚེ་བར་བྱེད་པ། ཞེ་སྡང་རང་གར་བཟུང་བའི་
བཙུན་པ་རང་རྒྱུད་རྒྱལ་པོ། འདོད་པ་རང་རྒྱུད་བརྟེན་པའི་བཙུན་མ་
93

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
གསོན་བདུད་འདྲེ་མོ། ང་རྒྱལ་རྨོངས་པར་ཞེན་པའི་བྱིས་པ་ཐེའུ་རང་ཇ་
ལ༑ ཕྲག་དོག་འཛིན་པས་བཅིངས་པའི་སྔགས་པ་སེམས་ངན་དམ་སྲི།
དུག་ལྔ་རང་སྟོབས་བསྡོ་བའི་སྡེ་དཔོན་མ་རུངས་ཡུལ་འདྲེ། ལོ་རྒྱལ་པོའི་
ཀེག ཟླ་བ་བློན་པོའི་ཀེག ཞག་དམག་མིའི་ཀེག དུས་ཚོད་མཚོན་ཆའི་
ཀེག གཞན་ཡང་ཀེག་སུམ་བརྒྱ་དྲུག་སྟོང་། བགེགས་རིགས་སྟོང་ཕྲག་
བརྒྱད་ཅུ། བྱིས་པའི་གདོན་ཆེན་བཅོ་ལྔ། ཡེ་འདྲོག་སུམ་བརྒྱ་དྲུག་ཅུ།
གློ་བུར་དགུ་བཅུ་རྩ་གཅིག དུས་མིན་འཆི་བ་རྣམ་བརྒྱད། བདུད་བཞི་
ཚེ་ཡི་བར་གཅོད། རྒྱལ་བསེན་དམ་སྲི་ཐེའུ་རང་། མོ་འདྲེ་བསེ་རག་ཆུང་
སྲི༑ གོད་སྲི་དགྲ་སྲི་ཕུང་སྲི། ནད་སྲི་ཡེ་ཤེས་ཀྱི་བདག་པོ། རྒན་འདྲེ་
ཡུལ་འདྲེ་འཁྱམས་པོ་ལ་སོགས་པ། གནོད་བྱེད་འབྱུང་པོ་ཐམས་ཅད་
གླུད་གཏོར་ལེན་པ་ལ་མཆིས་པར་གྱུར་ཅིག ཨོྃ་བཛྲ་ཊཀྐི་རྭ་ཛཿ ཛཿཧཱུྃ་
བཾ་ཧོཿ སརྦ་བྷིག་ནན་ཨངྐུ་ཤ་ཡ་ཛཿ ཞེས་ལན་གསུམ་གྱིས་བཀུག་ལ། རང་གཞུང་
གིས། སྲིད་པ་མདོས་ཀྱི་ར་བ་འདིར༔ སོགས་ནས། རྡོ་རྗེ་འཆང་གི་བཀའ་ལ་
ཉོན༔ བར་གྱི་རྟེན་ལ་བསྟིམ། དེ་ནས་ཐེབ་ཙེ། ཆང་བུ། ཟན་ཆད། ཤ་དུམ། ཟས་སྣ།
གོས་སྣ། སེན་མོ། འབྲུ་སྣ། ཤེལ་ཚིག་སོགས་བཤམས། ཆུ་ཆང་གིས་བྲན་ལ། ཚར་རེ་བཞིན་
མདོས་གཏོར་དུ་བླུགས་པ་དང་སྦྲགས་ཏེ། སམྦྷ་ར་ལན་གསུམ། དེ་བཞིན་གཤེགས་པ་བཞིའི་
མཚན་བརྗོད་ནས། ཀྱཻ སྲིད་པའི་འདྲེ་ལྔ་འཁོར་དང་བཅས༔ སོགས་ནས།
94

འོད་གསལ་སྙིང་གི་ཐིག་ལེ་ལས་གུ་རུ་རྡོ་རྗེ་གྲོ་ལོད་ཀྱི་སྒྲུབ་སྐོར།
9
ཕྱིན་ཆད་གནོད་པ་མ་སྟོན་ཅིག༔ ཅེས་པའི་སྦྱིན་བདག་གི་ལོ་གྲངས་འགྲོ་ངེས་སུ་
བསོགས། དེ་ནས་གླུད་འཕྱང་ནི་ཀུན་མཁྱེན་འཇིགས་མེད་གླིང་པའི་གསུང་རབ་ཐུགས་མཆོག་རྡོ་
རྗེའི་གཏེར་མ། ཧཱུཾ༔ སྲིད་པའི་འདྲེ་ལྔ་འཁོར་དང་བཅས༔ སྣང་སྲིད་ལྷ་སྲིན་
སྡེ་བརྒྱད་དང༔ གླུད་དང་ཡས་ལ་དབང་བ་ཡི༔ བགེགས་རིགས་འབྱུང་
པོ་ཚོགས་བཅས་ལ༔ སྐུ་གླུད་རྒྱན་ལྡན་བསྔོ་བ་ནི༔ ཡ་མཚན་ལྟད་མོ་
འདི་ལྟར་ལགས༔ མཐིང་གི་སྐྲ་ལོ་ཉི་ལི་ལི༔ མགོ་སིག་རལ་པ་ཡེངས་
སེ་ཡེངས༔ ཤེལ་གྱི་གླད་པ་ལུང་ཐང་མིག༔ ལྟ་སྟངས་མིག་འགྱུར་ཧྲིགས་སེ་
ཧྲིག༔ སྣ་མཛེས་མགྲོན་བུ་ཡ་ལ་ལ༔ བྱེ་རུའི་ལྕེ་ལ་རྣ་བ་དུང༔ སྨྲ་
བརྗོད་སྒྲ་སྙན་ལམས་སེ་ལམ༔ དར་སྐུད་རྩ་ལ་མུ་ཏིག་བྱམས༔ མཉེན་
ལྕུག་དྲི་མེད་ཉིགས་སེ་ཉིག༔ ཞོ་ཤའི་སྙིང་ལ་ཨ་རུའི་ཤ༔ བསམ་དང་
བཀྲ་མདངས་ཡ་ལ་ལ༔ མཚལ་གྱི་ཁྲག་ལ་ཆུ་ཤེལ་རུས༔ བཅུད་དང་
ཞག་གཡོ་མེ་རེ་རེ༔ མེ་ཤེལ་དྲོ་ལ་རླུང་གི་དབུགས༔ བག་གྲོ་སྣ་བཅུག་
ཀྱུ་རུ་རུ༔ རིན་ཆེན་སྨན་ལྔའི་ནང་ཁྲོལ་ལྡན༔ ཀུན་ཚང་དབང་པོ་ཉི་ལི་
ལི༔ ལག་པ་གཡས་གཡོན་གསེར་དང་དངུལ༔ ཕྱག་རྒྱ་པད་སྐོར་
ལིངས་སེ་ལིང༔ རྐང་པ་གཡས་གཡོན་ལྕགས་དང་ཟངས༔ རྡོག་བྲོ་གར་
སྟབས་ཁྱུགས་སེ་ཁྱུག༔ སྐུ་གསུང་ཐུགས་ལ་མར་མེ་ལྔ༔ སྐུ་ལྔ་རང་བྱུང་
ཏ་ལ་ལ༔ དབང་པོ་རྣམས་ལ་ཏིང་ལོ་དྲུག༔ ཚོགས་དྲུག་མ་འགགས་ན་
95

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ར་ར༔ རྣམ་ཤེས་བརྒྱད་ལ་ཤ་དུམ་བརྒྱད༔ སྐྱེ་གནས་རྣམ་བཞི་བྱད་དང་
ལྡན༔ ཕུང་ཁམས་ལྔ་ལ་འབྲང་རྒྱས་ལྔ༔ འབྱུང་བའི་བཅུད་ལྡན་ཁྲིགས་
སེ་ཁྲིག༔ སྐྱེ་མཆེད་གཏོར་ཆུང་བཅུ་གཉིས་ཏེ༔ སྲིད་པའི་སྤྱོད་འགྲོས་
ཀུན་ཀྱང་ཚང༔
འཇའ་ཚོན་སྣ་ལྔའི་ན་བཟའ་གསོལ༔ སྣང་སྲིད་ཀུན་གྱི་
ཡིད་སེམས་འཕྲོག༔ དཀོར་ནོར་ཤེལ་ཚིག་དཔག་ཡས་སྟོང༔ མངའ་
ཐང་རྒྱལ་པོ་ཆས་པ་འདྲ༔ བང་བ་ཁྱིམ་གང་ཡས་ཐག་གླུད༔ ཚོང་དཔོན་
ལམ་དུ་ཆས་པ་འདྲ༔ གྲི་ཁྲབ་གོ་མཚོན་རྒྱན་དང་ལྡན༔ དཔའ་བོ་དགྲ་
ལ་ཆས་པ་འདྲ༔ གསེར་གཡུ་དར་ཟབ་ཁྲོ་ལོ་ལོ༔ མོ་བཙུན་བག་མར་
ཆས་པ་འདྲ༔ བཞད་གད་རྩེ་གར་ཁྲིགས་སེ་ཁྲིག༔ ལྷ་ཕྲུག་རྩེ་རར་
ཚོགས་པ་འདྲ༔ དེ་བས་ཡ་མཚན་ལྡན་པའི་གླུད༔ མི་བས་གླུད་དགའ་ངོ་
མཚར་ཆེ༔ མི་ལ་ཡ་མཚན་གང་ཡང་མེད༔ ཁོག་སྟོད་དུག་ལྔ་མེ་ལྟར་
འབར༔ ཁོག་སྨད་མི་གཙང་མཚོ་ལྟར་འཁྱིལ༔ ཚེ་རབས་བག་ཆགས་
མུན་ལྟར་གཏིབསཿས༔ ལས་སྒྲིབ་ཅན་གྱི་མིའུ་བསྐྱུར༔ ཡོན་ཏན་ལྡན་པའི་
གླུད་འདི་ལོངས༔ སྣང་སྲིད་ལྷ་འདྲེའི་ཕྱག་ཏུ་འབུལ༔ ལན་ཆགས་བུ་
ལོན་འཁོར་གྱུར་ཅིག༔ ཤ་འཁོན་སྡིག་སྒྲིབ་དག་གྱུར་ཅིག༔ བླ་མེད་
བྱང་ཆུབ་རེག་གྱུར་ཅིག༔ ཅེས་བརྗོད། དེ་ནས་སྣོད་དུ། གླུད་ཆུང་། དྲི་མས་སྦགས་པའི་
ཆང་ཁུ། ཏིང་ལོ། མར་མེ། ཤ་དུམ་སོགས་བཤམས་ནས་ཚར་རེ་བཞིན་གླུད་དུ་དོར་བ་དང་
96
96

འོད་གསལ་སྙིང་གི་ཐིག་ལེ་ལས་གུ་རུ་རྡོ་རྗེ་གྲོ་ལོད་ཀྱི་སྒྲུབ་སྐོར།
སྦྲགས། སམྦྷ་ར་ལན་གསུམ། མཚན་བཞི་བཅས་དང་། ཀྱཻ མི་བས་གླུད་བཟང་ཡ་
མཚན་ཆེ༔ སོགས་ནས། བསྔོ་ཞིང་སྦྱིན་པས་ཚིམ་གྱུར་ཅིག༔ ཅེས་པའི་བར་
གཞུང་ལྟར་ལོ་གྲངས་ཀྱི་བར་དུ་བརྗོད། རྫོགས་པ་དང་སྒོ་དབྱེ་གསེར་སྐྱེམས་ནི། ཡུམ་ཀའི་སེང་
གདོང་གཏོར་བཟློག་ལས། ཧཱུཾ༔ དབང་པོ་རྡོ་རྗེ་ཅན་ལ་སོགས༔ ཕྱོགས་སྐྱོང་
ཆེན་པོ་བཅུ་རྣམས་དང༔ རྒྱལ་ཆེན་བཞི་སོགས་གདོན་གྱི་བདག༔ རང་
རང་འཁོར་དང་བཅས་པ་དང༔ གནམ་སའི་སྒྲ་གཅན་སའི་ལྷ་མོ༔ དུས་
མཚན་ཐུན་ཕྱེད་རཱ་ཧུ་དང༔ བིཥྚི་དུས་ལ་དབང་བའི་ལྷ༔ རྟག་ཆགས་
ཡུལ་ལྷ་གཉན་པོ་རྣམས༔ གསེར་སྐྱེམས་བརྔན་སྦྱིན་འདི་བཞེས་ལ༔ སྒོ་
ཕྱེ་འཕྲང་སེལ་མདོས་ལམ་ཕྱེ༔ སེམས་མེད་འབྱུང་བ་ཆེན་པོ་བཞིའི༔
ཀློང་དུ་དགྲ་བགེགས་དམིགས་བྱས་ནས༔ མདོས་སྣ་དགྲ་ལ་གཏོད་བྱེད་
ན༔ སེམས་ལྡན་ཀོ་ལོང་མི་འཚལ་ཏེ༔ དབུ་ཆུམ་ཞབས་བསྡུས་སྐུ་
གཟུར་ལ༔ རང་བཞིན་མེད་པའི་དབྱིངས་ལ་བཞུགས༔ དཀར་ཕྱོགས་
སྲུང་བའི་གྲོགས་དན་མཛོད༔ ཅེས་བརྗོད། ལས་བྱང་གི་ཐུགས་དམ་བསྐུལ། ཆད་ཐོ་
བཏང་ནས་ལམ་བསྟན་ཅིང་བརྫངས་པ་ནི། མདོས་གླུད་རྣམས་ཁ་ཕྱིར་བསྒྱུར་ལ། ཐུགས་མཆོག་
རྡོ་རྗེའི་གཏེར་མ། ཧཱུྃ༔ ད་ནི་བགེགས་ལ་ལམ་བསྟན་འཚལ༔ ཕྱོགས་
ཕྱོགས་དག་ཀྱང་ཕ་ཀི་ན༔ རི་རབ་ཆེན་པོའི་བྱང་ཕྱོགས་ན༔ རིན་ཆེན་
གསེར་གྱི་ཕོ་བྲང་ན༔ ལོངས་སྤྱོད་མི་ཟད་དཀོར་ནོར་ཡོད༔ ཡིད་མཚར་
�
97

ཀཿཐོག་ཀུན་མཁྱེན་ངག་གི་དབང་པོའི་གསུང་འབུམ་བཞུགས་སོ།།
ཕོ་མོ་གྲངས་མེད་ཡོད༔ དེ་རུ་ཁྱོད་ཀྱི་ལམ་བསྟན་ནོ༔ བགེགས་ཀྱི་ས་
ཡུལ་དེ་རུ་ཆེ༔ བགེགས་ཀྱི་འདུ་ཚོགས་དེ་རུ་བཟང༔ ཡ་གད་དམོད་
པའི་མི་རྣམས་ཀྱིས༔ བགེགས་རྒྱལ་དེ་རུ་བྱོན་ཞེས་ཟེར༔ མགྲོན་དང་
སྟོན་མོ་གྲབས་ཡོད་སྐད༔
དེ་རུ་བགེགས་ལ་ལམ་བསྟན་ནོ༔ འདི་རུ་
སྡོད་པའི་གནས་མ་མཆིས༔ ཡུལ་ཡང་དྲག་པོ་ཨེ་ཡི་ཀློང་༔ ཕྱི་ནང་ཁྱབ་
པའི་མེ་དཔུང་འཁྲིགས༔ མི་རྣམས་ཁྲོ་བོ་ཁྲོ་མོ་སྟེ༔ དྲག་སྔགས་ཧཱུཾ་སྒྲ་
འབྲུག་ལྟར་ལྡིར༔ ཆས་རྣམས་དུར་ཁྲོད་དྲག་པོའི་ཆས༔ བགེགས་
དཔུང་འཇོམས་པའི་མཚོན་ཆར་འབེབས༔ དེ་བས་ཆགས་པའི་གནས་མ་
མཆིས༔ གདུག་པའི་བསམ་པ་ཞི་བར་མཛོད༔ ཆོས་རྣམས་ཐམས་ཅད་
རྒྱུ་ལས་བྱུང༔ དེ་རྒྱུ་དེ་བཞིན་གཤེགས་པས་གསུངས༔ རྒྱུ་ལ་འགོག་པ་
གང་ཡིན་པ༔ དགེ་སྦྱོང་ཆེན་པོས་འདི་སྐད་གསུངས༔ སྡིག་པ་ཅི་ཡང་མི་
བྱ་ཞིང༔ དགེ་བ་ཕུན་སུམ་ཚོགས་པར་སྤྱད༔ རང་གི་སེམས་ནི་ཡོངས་
སུ་འདུལ༔ འདི་ནི་སངས་རྒྱས་བསྟན་པ་ཡིན༔ བདེ་མཆོག་འཁོར་ལོའི་
བཀའ་མ་བཅག༔ སོགས་ནས། ཆོས་རྣམས་ཐམས་ཅད་དེ་ལྟར་བལྟ༔ ཞེས་
བརྗོད་ནས་བསྲུང་བྱའི་ལོ་བདུད་ཀྱི་སྟེང་དུ་བཏང་ངོ༌། །དེ་ནས་སྲུང་འཁོར་སྒོམ། གསོལ་ཀ་
བསྐྱངས། བརྟན་མ། བྲོ་མནན། རྗེས་ཆོག མཆོད་བསྟོད་བཤགས་པ། དངོས་གྲུབ་བླངས་པ།
རྟེན་བཞུགས། བསྡུ་ལྡང་། བསྔོ་སྨོན་བཀྲ་ཤིས་ཀྱིས་མཐའ་བརྒྱན་པར་བྱའོ། །འདིའི་ཕན་ཡོན་
98

འོད་གསལ་སྙིང་གི་ཐིག་ལེ་ལས་གུ་རུ་རྡོ་རྗེ་གྲོ་ལོད་ཀྱི་སྒྲུབ་སྐོར།
ནི༑ ཚེ་ཉམས་པ། བླ་ཉམས་པ། སྲིད་པའི་བྱོལ་ཟོར། ཆགས་ཆེ་བ། ཉམ་ང་བ། མོ་ངན་པ།
རྨི་ལམ་ངན་པ། ཐན་དང་ལྟས་ངན། དམག་དང་འཁྲུག་རྩོད། ངན་སྨྲས་གླེང་མོ། ལོ་ཉེས་པ།
ཕྱུགས་ཉམས་པ། སྐྱེས་པའི་ཕོ་སྲི། བུད་མེད་ཀྱི་མོ་སྲི། བྱིས་པའི་ཆུང་སྲི། གནས་གཞི་དང་།
ཡུལ་ཁམས་བརླགས་པ།
དམ་ཆོས་སྒྲུབ་པའི་བར་གཅོད་སོགས་མདོར་ན་མི་མཐུན་པའི་ཕྱོགས་
ཐམས་ཅད་འཇོམས་ཤིང་ཕུན་སུམ་ཚོགས་པའི་ལེགས་ཚོགས་སྤེལ་བ་ལ་ཚིག་ཉུང་ཞིང་དོན་འདུས་
པ༑ ཁ་འདུམ་ལ་ཆོད་ཆེ་བ། བྱིན་རླབས་ཀྱི་གཟི་བྱིན་འབར་བ་འདི་ཉིད་བདག་ལེགས་སུ་འདོད་
པ་རྣམས་ཀྱིས་གཡར་དམ་དུ་བྱ་བར་རིགས་སོ། །སྟོང་ཉིད་སྙིང་རྗེར་འབྲེལ་བའི་ཡས་དང་གླུད། །
མ་རིག་གཟུང་འཛིན་དུག་ལྔའི་གདོན་ལ་སྦྱིན། །འཁྲུལ་པའི་རྫུ་ན་རིས་འོད་གསལ་དབྱིངས་སུ་ཞི། །
འཕྲལ་ཡུན་ཕན་བདེའི་དཔལ་ལ་རོལ་གྱུར་ཅིག །ཅེས་ཀུན་མཁྱེན་ངག་གི་དབང་པོའི་རྡོ་རྗེས་
གསུངས། སྲིད་པའི་འདྲེ་ལྔའི་གླུད་བསྡུས་ཀྱི་ཟུར་འདེབས་སུ་ཀུན་མཁྱེན་འཇིགས་མེད་གླིང་པའི་
གསུང་རབ་ལས་བྱུང་བའི་གླུད་འཕྱོང་གིས་བརྒྱན་ཏེ་དཔལ་ཆེན་འདུས་པས་བྲིས་པ་དགེ་ལེགས་
འཕེལ། །

99